สภาพัฒน์เปิดตัวเลขเศรษฐกิจไทยไตรมาสที่ 4 ปี2561 ขยายตัวร้อยละ 3.7 ภาพรวมเศรษฐกิจไทยตลอดทั้งปี 2561 ขยายตัวร้อยละ 4.1 ขยายตัวสูงสุดในรอบ 6 ปี
ศ.พิเศษ ดร.ทศพร ศิริสัมพันธ์ เลขาธิการสภาพัฒนาการเศรษฐกิจและสังคมแห่งชาติ หรือ สศช. เปิดเผยถึงตัวเลขผลิตภัณฑ์มวลรวมในประเทศ หรือ GDP ไตรมาสที่ 4 ปี 2561 ว่า เศรษฐกิจไทยขยายตัวร้อยละ 3.7 เร่งขึ้นจากการขยายตัวร้อยละ 3.2 จากไตรมาสที่ 3 ของปี 2561 เมื่อรวมทั้งปีเศรษฐกิจไทยขยายตัวร้อยละ 4.1 เร่งขึ้นจากการขยายตัวร้อยละ 4.0 ในปี 2560 เป็นการขยายตัวสูงสุดในรอบ 6 ปี แม้จะต่ำกว่าประมาณการณ์ที่ร้อยละ 4.2 ซึ่งเป็นผลจากการลงทุนภาครัฐที่ติดลบร้อยละ 0.1 ในไตรมาสที่ 4 ก็ตาม โดยการลงทุนภาคเอกชนขยายตัวร้อยละ 3.9 ส่วนการลงทุนภาครัฐขยายตัวร้อยละ 3.3 ขณะมูลค่าการส่งออกขยายตัวร้อยละ 7.7 การผลิตภาคเกษตรขยายตัวร้อยละ 5.0รายได้ต่อหัวเฉลี่ยจองคนไทยอยู่ที่ 240,544 บาทต่อคนต่อปี        สำหรับแนวโน้มเศรษฐกิจไทยปี 2562 สศช. คาดว่า จะขยายตัวร้อยละ 3.5 - 4.5 ค่ากลางอยู่ที่ร้อยละ 4.0 โดย สศช. จะมีการปรับประมาณการณ์อีกครั้งหลังแถลง GDP ไตรมาสที่ 1 ปี 2562 ซึ่งต้องรอดูสถานการณ์หลังเลือกตั้ง ส.ส. อีกครั้ง ทั้งปัจจัยเสี่งด้านเศรษฐกิจโลกขยายตัวต่ำกว่าที่คาดการณ์ รวมถึงเปลี่ยนแปลงทิศทางการค้าการลงทุน อย่างไรก็ตาม สศช. ยังได้แนะนำแนวทางในการบริหารเศรษฐกิจไทยว่าต้องขับเคลื่อนการส่งออกให้ขยายตัวไม่ต่ำกว่าร้อยละ 5.0 สนับสนุนการขยายตัวของภาคการท่องเที่ยว การลงทุนภาคเอกชน การใช้จ่ายลงทุนในภาครัฐ ดูแลเกษตรกรผู้มีรายได้น้อยสร้างความเข้มแข็งให้ SME และเศรษฐกิจฐานราก และเตรียมความพร้อมด้านแรงงานรองรับการขยายตัวการผลิตและการลงทุน